**Ministru kabineta noteikumu projekta "Grozījumi Ministru kabineta 2006. gada 27. jūnija noteikumos Nr. 508 "Noteikumi par aizsargjoslām ap valsts aizsardzības objektiem un šo aizsargjoslu platumu"" sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts izstrādāts, pamatojoties uz Latvijas Bankas 2016.gada 25.maija vēstulē Nr.06-08.1.1/2016/1425 izteikto lūgumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Aizsargjoslu likuma 23.¹ panta pirmās daļas 2.punktu aizsargjoslu ap valsts aizsardzības objektiem nosaka, lai novērstu apdraudējumu valsts funkciju un uzdevumu izpildei valsts aizsardzības objektos. Atbilstoši Aizsargjoslu likuma 23.¹ panta otrajai daļai aizsargjoslām ap valsts aizsardzības objektiem minimālais platums ir 25 metri, skaitot no valsts aizsardzības objekta ārējām robežām, maksimālais platums — 600 metru.  Ministru kabineta 2006. gada 27. jūnija noteikumi Nr. 508 "Noteikumi par aizsargjoslām ap valsts aizsardzības objektiem un šo aizsargjoslu platumu" nosaka ap valsts aizsardzības objektiem nosakāmo aizsargjoslas platumu.  Darbības, kuru veikšana ap valsts aizsardzības objektiem bez saskaņošanas ar valsts aizsardzības objekta valdītāju ir aizliegta, paredz Ministru kabineta 2009. gada 10. novembra noteikumi Nr. 1312 "Noteikumi par darbību ierobežojumiem aizsargjoslās ap valsts aizsardzības objektiem". Šādas darbības ir:  1) ierīkot spēļu laukumus un atpūtas zonas, kā arī celt teltis un kurt ugunskurus;  2) rīkot publiskus pasākumus, to skaitā sapulces, gājienus un piketus;  3) turēt dzīvniekus un nokraut materiālus;  4) novietot mehāniskos transportlīdzekļus un traktortehniku vai citu tehniku, kas netiek izmantota valsts aizsardzības objektā izvietoto valsts pārvaldes institūciju funkciju nodrošināšanai.  Atbilstoši Nacionālo bruņoto spēku likuma 3.panta trešajai daļai kara laikā vai izņēmuma stāvoklī Nacionālo bruņoto spēku sastāvā tiek iekļauta Latvijas Bankas Aizsardzības pārvalde, kuras pamatuzdevums ir aizsargāt Latvijas Banku no prettiesiskiem apdraudējumiem. Lai nodrošinātu pilnvērtīgu drošības pasākumu kopuma norisi Latvijas Bankas objektu ārējā perimetrā, kā arī laikus identificētu riska faktorus un novērstu iespējamos apdraudējumus, veiktu preventīvos pasākumus un novērstu būtisku valsts funkciju un uzdevumu izpildes apdraudzējumus, ap Latvijas Bankas objektiem nepieciešams noteikt aizsargjoslu.  Ministru kabineta noteikumu projekts paredz noteikt aizsargjoslu 25 metru platumā ap Latvijas Bankas objektiem Liepājā, Teātra ielā 3 (kadastra Nr. 1700 033 0097), Rīgā, Bezdelīgu ielā 3 (kadastra Nr. 0100 061 0045) un Krišjāņa Valdemāra ielā 2A (kadastra Nr. 0100 009 0052), lai nodrošinātu pilnvērtīgu šo objektu drošības pasākumu plānošanu un īstenošanu. Drošības pasākumu kompleksa plānošana un īstenošana šajos objektos ietilpst Latvijas Bankas kompetencē.  Ministru kabineta noteikumu projekts paredz noteikt aizsargjoslu 25 metru platumā arī ap Nacionālo bruņoto spēku objektiem (Alūksnes novads, Alsviķu pagasts, “Lāčusils”; Liepāja, Vecā ostmala 49; Mērsraga novads, Mērsrags, Bākas iela 62; Dundagas novads, Kolkas pagasts, Kolka, “Kolkas tornis”; Nīcas novads, Nīcas pagasts, Jūrmalciems, “Jūrmalciema radiobāka”; Salacgrīvas novads, Salacgrīvas pagasts, “Kapteiņi 1”; Carnikavas novads, Gauja, “Carnikavas sakaru tornis”; Rojas novads, Roja, Mazupītes iela 6; Saulkrastu novads, Saulkrastu pagasts, Zvejniekciems, Upes iela 58; Pāvilostas novads, Sakas pagasts, “Sīgas” un “Vigulīši”; Ventspils novads, Vārves pagasts, “Čalas”; Ventspils rajons, Tārgales pagasts, Jaunupe, “Jaunupītes”; Ventspils rajons, Tārgales pagasts, Lielirbe, “Mazkūkiņi”; Ventspils novads, Jūrkalnes pagasts, “Jūrkalnes tornis”; Ventspils novads, Tārgales pagasts, Tārgale, “Tornis”; Ventspils novads, Užavas pagasts, “Sakaru tornis”; Ventspils novads, Užavas pagasts, “Antenas lauks”; Rīga, Sprukstes iela 1, lai pilnvērtīgi īstenotu drošības pasākumu kompleksu. Drošības pasākumu kompleksa īstenošana šajos objektos ietilpst Nacionālo bruņoto spēku kompetencē.  Atbilstoši Valsts sekretāru sanāksmē 2016.gada 28.jūlijā izsludinātajam Ministru kabineta rīkojuma projektam “Par valsts nekustamo īpašumu nodošanu Aizsardzības ministrijas valdījumā” (VSS-279) tiek paplašināts Ādažu poligons. Tādēļ attiecīgi tiek precizēts Ministru kabineta noteikumu 2.29.apakšpunkts.  Ap nekustamo īpašumu “Poligons” Embūtes pagastā, Vaiņodes novadā ar kadastra Nr.64540030174 tiek noteikta aizsargjosla, kuras platums atbilst Aizsargjoslu likuma 23.1 panta otrajā daļā noteiktajam maksimālajam platumam. Izmantojot NATO STANAG 4440 noteikto metodiku, tika aprēķināts, ka aizsargjoslai ap šo objektu vajadzētu būs lielākai par pašreiz Aizsargjoslu likumā noteikto maksimālo aizsargjoslas platumu. Tādēļ tiek plānots izdarīt attiecīgus grozījumus Aizsargjoslu likumā. Lai jau tagad sniegtu drošību civiliedzīvotājiem un viņu saimnieciskajai darbībai, civilajai infrastruktūrai, un nodrošinātu paša objekta drošību, gadījumā, ja militārajā objektā notiks ārkārtas situācija (sprādziens), pašreiz ap objektu tiek noteikta likumā paredzētā 600 metru plata aizsargjosla.  Ministru kabineta 2006. gada 27. jūnija noteikumu Nr. 508 "Noteikumi par aizsargjoslām ap valsts aizsardzības objektiem un šo aizsargjoslu platumu" 2.26.² un 2.26. 4apakšpunkts nosaka aizsargjoslu ar Rīgas pili. Savukārt šo noteikumu 2.22., 2.23. un 2.24.apakšpunkts nosaka aizsargjoslu ap Nacionālo bruņoto spēku Štāba bataljonu. Lai atvieglotu šī regulējuma piemērošanu, Ministru kabineta noteikumu projekts papildina noteikumus ar aizsargjoslas robežu shēmām un koordinātām.  Lai nodrošinātu un ievērotu lidojumu, iedzīvotāju un viņu īpašumu drošību, Ministru kabineta noteikumu projekts precizē aizsargjoslas ap Nacionālo bruņoto spēku Aviācijas bāzi robežas shēmu un koordinātas, to paplašinot Aizsargjoslu likuma 23.¹pantā noteiktajās robežās. Valsts aizsardzības objekta “Nacionālo bruņoto spēku Aviācijas bāze” darbību, tai skaitā sabiedroto uzņemšanas atbalstam, dēļ tiek veidoti jauni infrastruktūras objekti gan gaisa kuģu lidojumu nodrošināšanai, gan dažāda veida kravu uzņemšanai, apstrādei un uzglabāšanai. Aizsargjoslas paplašināšanai ir ņemtas vērā aviācijas, bruņojuma uzglabāšanas, bīstamo kravu iekraušanas un izkraušanas darbību reglamentējošo dokumentu prasības, aeronavigācijas līdzekļu izmantošanas metodika, aviācijas negadījumu statistika militārajos un civilajos lidlaukos, kā arī ir izveidotas militārā lidlauka darbības ietekmes zonas, primāri izvērtējot lidojumu, iedzīvotāju un viņu īpašumu drošību.  Pamatojoties uz Latvijas Republikas Saeimas Administrācijas 2017.gada 20.jūnija vēstulē Nr.15-dv izteikto lūgumu, projekts papildināts ar Saeimas ēku kompleksu. Drošības pasākumu kompleksa plānošana un īstenošana šajos objektos ietilpst Saeimas drošības biroja kompetencē, kura pamatuzdevums ir aizsargāt Saeimas ēku kompleksu no iespējamiem apdraudējumiem.  Ap Saeimas infrastruktūras objektiem nepieciešams noteikt aizsargjoslu, lai laikus identificētu riska faktorus un novērstu iespējamos apdraudējumus, veiktu preventīvos pasākumus un novērstu būtisku kaitējumu valsts funkciju un uzdevumu izpildei, kā arī pasargātu to sabiedrības daļu, kas īsteno savas tiesības uz pulcēšanās un vārda brīvību.  Ministru kabineta noteikumu projekts papildināts ar aizsargjoslu platumā atbilstoši robežpunktu koordinātām ap Saeimas objektu Rīgā, Jēkaba ielā 11 (kadastra Nr.01000080056).  Projekts tiek virzīts pieņemšanai kopā ar Ministru kabineta noteikumu projektu „Grozījumi Ministru kabineta 2009.gada 10.novembra noteikumos Nr.1312 „Noteikumi par darbību ierobežojumiem aizsargjoslās ap valsts aizsardzības objektiem””, tādēļ abiem projektiem paredzēts vienāds to spēkā stāšanās datums – 2017.gada 1.jūlijs. |
| 3. | Projekta izstrādē iesaistītās institūcijas | Latvijas Banka, Aizsardzības ministrija, Nacionālie bruņotie spēki. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Paredzētais normatīvais regulējums attieksies uz personām, kas vēlēsies veikt saimnieciskās darbības, kā arī citas darbības, kurām saskaņā ar Ministru kabineta 2009. gada 10. novembra noteikumiem Nr. 1312 "Noteikumi par darbību ierobežojumiem aizsargjoslās ap valsts aizsardzības objektiem" nepieciešams saņemt valsts aizsardzības objekta valdītāja saskaņojumu.  Informācija par privātpersonām piederošajiem nekustamajiem īpašumiem, kas robežojas ar projektā noteiktajiem Latvijas Bankas objektiem:  -Aizsargjosla saistīta ar nekustamo īpašumu Teātra ielā 3, Liepājā ar kadastra Nr.17000330097 skar 6 zemes vienības, kuras pieder 29 privātpersonām (29 unikālas privātpersonas).  -Aizsargjosla saistīta ar nekustamo īpašumu Krišjāņa Valdemāra ielā 2A, Rīgā ar kadastra Nr.01000090052 neskar zemes vienības, kuras piederētu privātpersonām.  -Aizsargjosla saistīta ar nekustamo īpašumu Bezdelīgu ielā 3, Rīgā ar kadastra Nr.01000610045 skar 11 zemes vienības, kuras pieder 36 privātpersonām (36 unikālas privātpersonas).  Atbilstoši Latvijas Bankas veiktajam situācijas izvērtējumam, minētajos privātpersonām piederošajos nekustamajos īpašumos, saglabājoties esošajam īpašumu lietošanas veidam un raksturam, pēc aizsargjoslu noteikšanas netiks liegts lietot īpašumu tam mērķim, kuram tas ir lietots līdz šim.  Informācija par privātpersonām piederošajiem nekustamajiem īpašumiem, kas robežojas ar projektā noteiktajiem pārējiem jaunajiem valsts aizsardzības objektiem, aviācijas bāzi un Štāba bataljonu:  -Aizsargjosla saistīta ar nekustamo īpašumu Sprukstes iela 1, Rīgā ar kadastra Nr.01000850021 skar 9 zemes vienības, kuras pieder 9 privātpersonām (4 unikālas privātpersonas).  -Aizsargjosla saistīta ar nekustamo īpašumu Sīgas, Sakas pagastā, Pāvilostas novadā ar kadastra Nr.64860130100 skar 2 zemes vienības, kuras pieder 2 privātpersonām (2 unikālas privātpersonas).  -Aizsargjosla saistīta ar nekustamo īpašumu “Aizvēji”, Salacgrīvas pagastā Salacgrīvas novadā ar kadastra Nr.66720070061 skar 3 zemes vienības, kuras pieder 3 privātpersonām (3 unikālas privātpersonas).  -Aizsargjosla saistīta ar nekustamo īpašumu “Kapteiņi 1”, Salacgrīvas pagastā, Salacgrīvas novadā ar kadastra Nr.66720120062 skar 4 zemes vienības, kuras pieder 12 privātpersonām (12 unikālas privātpersonas).  -Aizsargjosla saistīta ar nekustamo īpašumu “Poligons”, Saulkrastu pagastā, Saulkrastu novadā ar kadastra Nr.80330040794 skar 6 zemes vienības, kuras pieder 8 privātpersonām (6 unikālas privātpersonas).  -Aizsargjosla saistīta ar nekustamo īpašumu “Poligona mežs 8044”, Ādažu novadā ar kadastra Nr.80440060064 skar 23 zemes vienības, kuras pieder 26 privātpersonām (22 unikālas privātpersonas).  -Aizsargjosla saistīta ar nekustamo īpašumu “Carnikavas sakaru tornis”, Gaujā, Carnikavas novadā ar kadastra Nr.80520021722 skar 3 zemes vienības, kuras pieder 49 privātpersonām (49 unikālas privātpersonas).  -Aizsargjosla saistīta ar nekustamo īpašumu “Poligons”, Sējas novadā ar kadastra Nr.80920030107 skar 117 zemes vienības, kuras pieder 139 privātpersonām (84 unikālas privātpersonas).  -Aizsargjosla saistīta ar nekustamo īpašumu “Kolkas tornis”, Kolkā, Kolkas pagastā, Dundagas novadā ar kadastra Nr.88620070357 skar 7 zemes vienības, kuras pieder 9 privātpersonām (8 unikālas privātpersonas).  -Aizsargjosla saistīta ar nekustamo īpašumu Bākas iela 62, Mērsragā, Mērsraga novadā ar kadastra Nr.88780030061 skar 6 zemes vienības, kuras pieder 10 privātpersonām (8 unikālas privātpersonas).  -Aizsargjosla saistīta ar nekustamo īpašumu “Jūrkalnes tornis”, Jūrkalnes pagastā, Ventspils novadā ar kadastra Nr.98500010266 skar 2 zemes vienības, kuras pieder 2 privātpersonām (2 unikālas privātpersonas).  -Aizsargjosla saistīta ar nekustamo īpašumu “Mazkūkiņi”, Lielirbe, Tārgales pagastā, Ventspils novadā ar kadastra Nr.98660040114 skar 4 zemes vienības, kuras pieder 4 privātpersonām (4 unikālas privātpersonas).  -Aizsargjosla saistīta ar nekustamo īpašumu “Jaunupītes”, Jaunupē, Tārgales pagastā, Ventspils novadā ar kadastra Nr.98660060062 skar 3 zemes vienības, kuras pieder 3 privātpersonām (3 unikālas privātpersonas).  -Aizsargjosla saistīta ar nekustamo īpašumu “Sakaru tornis”, Užavas pagastā, Ventspils novadā ar kadastra Nr.98780030278 skar 5 zemes vienības, kuras pieder 5 privātpersonām (4 unikālas privātpersonas).  -Aizsargjosla saistīta ar nekustamo īpašumu “Antenas lauks”, Užavas pagastā, Ventspils novadā ar kadastra Nr.98780030289 skar 4 zemes vienības, kuras pieder 4 privātpersonām (4 unikālas privātpersonas).  -Aizsargjosla saistīta ar nekustamo īpašumu Ezermalas iela 6, Rīgā ar kadastra Nr.01000850229 skar 2 zemes vienības, kuras pieder 2 privātpersonām (2 unikālas privātpersonas).  -Aizsargjosla saistīta ar nekustamo īpašumu Vecā ostmala 49, Liepājā ar kadastra Nr.17000300018 neskar zemes vienības, kuras piederētu privātpersonām.  -Aizsargjosla saistīta ar nekustamo īpašumu “Lāčusils”, Alsviķu pagastā, Alūksnes novadā ar kadastra Nr.36420080070 skar 1 zemes vienību, kura pieder 1 privātpersonai (1 unikāla privātpersona).  -Aizsargjosla saistīta ar būvi ar kadastra apzīmējumu 64780190132003, “Jūrmalciema radiobāka”, Jūrmalciemā, Nīcas pagastā, Nīcas novadā neskar zemes vienības, kuras piederētu privātpersonām.  -Aizsargjosla saistīta ar būvi ar kadastra apzīmējumu 90660010604004, “Jūras priede”, Ragaciems, Lapmežciema pagastā, Engures novadā skar 1 zemes vienību, kura pieder 1 privātpersonai (1 unikāla privātpersona).  -Aizsargjosla saistīta ar nekustamo īpašumu “Tornis”, Tārgale, Tārgales pagastā, Ventspils novadā ar kadastra Nr.98660260153 neskar zemes vienības, kuras piederētu privātpersonām.  -Aizsargjosla saistīta nekustamo īpašumu “Čalas”, Vārves pagastā, Ventspils novadā ar kadastra Nr.98840020055 skar 4 zemes vienības, kuras pieder 4 privātpersonām (2 unikālas privātpersonas).  -Aizsargjosla saistīta ar būvi ar kadastra apzīmējumu 88820080728056, Mazupītes iela 6, Roja, Rojas novadā neskar zemes vienības, kuras piederētu privātpersonām.  -Aizsargjosla saistīta ar būvi ar kadastra apzīmējumu 80330010169008 Upes iela 58, Zvejniekciems, Saulkrastu pagastā, Saulkrastu novadā skar 1 zemes vienību, kura pieder 1 privātpersonai (1 unikāla privātpersona).  -Aizsargjosla saistīta ar nekustamajiem īpašumiem ar kadastra Nr. 01000910090; 01000910112 un 01000912037 Nacionālo bruņoto spēku Štāba bataljonā skar 9 zemes vienības, kuras pieder 11 privātpersonām (9 unikālas privātpersonas).  -Aizsargjosla saistīta ar nekustamo īpašumu “NBS Aviācijas bāze”, Lielvārdes pagastā, Lielvārdes novadā un Rembates pagastā, Ķeguma novadā ar kadastra Nr.74840050031 skar 69 zemes vienības, kuras pieder 86 privātpersonām (51 unikāla privātpersona).  -Aizsargjosla saistīta ar nekustamo īpašumu “Kapteiņi 1”, Salacgrīvas pagastā, Salacgrīvas novadā ar kadastra Nr.66720120062 skar 4 zemes vienības, kuras pieder 12 privātpersonām (12 unikālas privātpersonas).  -Aizsargjosla saistīta ar nekustamo īpašumu “Meža Mackeviči”, Vaboles pagastā, Daugavpils novadā ar kadastra Nr.44940060003 neskar zemes vienības, kuras piederētu privātpersonām.  -Aizsargjosla saistīta ar nekustamo īpašumu “Poligons”, Embūtes pagastā, Vaiņodes novadā ar kadastra Nr.64540030174 skar 12 zemes vienības, kuras pieder 15 privātpersonām (13 unikālas privātpersonas).  Informācija par projekta skarto personu skaitu attiecībā uz Saeimas objektu Saeimā atsevišķi netiek apkopota un uzskaitīta. |
| 2. | Tiesiskā regulējuma ietekme uz tautsaimniecību un administratīvo slogu | Nav. |
| 3. | Administratīvo izmaksu monetārs novērtējums | Administratīvās izmaksas nepārsniegs noteikto līmeni, pie kura jāveic novērtējums. |
| 4. | Cita informācija | Nav. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Projekts stāsies spēkā vienlaikus ar grozījumiem Ministru kabineta 2009.gada 10.novembra noteikumos Nr.1312 „Noteikumi par darbību ierobežojumiem aizsargjoslās ap valsts aizsardzības objektiem” |
| 2. | Atbildīgā institūcija | Aizsardzības ministrija |
| 3. | Cita informācija | Nav. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Ministru kabineta noteikumu projekts un tā sākotnējās ietekmes novērtējuma ziņojums (anotācija) tika publicēti tīmekļa vietnē [www.mod.gov.lv](http://www.mod.gov.lv) sadaļā „Sabiedrības līdzdalība”.  Ievērojot jautājuma par Saeimas objekta iekļaušanu Ministru kabineta noteikumos steidzamību, informācija par šo objektu netika publicēta. |
| 2. | Sabiedrības līdzdalība projekta izstrādē | Sabiedrības līdzdalība Ministru kabineta noteikumu projekta izstrādē tika nodrošināta, ievietojot Ministru kabineta noteikumu projektu un tā sākotnējās ietekmes novērtējuma ziņojumu (anotāciju) 28.09.2016. un pēc projekta un anotācijas papildinājumiem atkārtoti 15.02.2017. un arī 15.05.2017. tīmekļa vietnē [www.mod.gov.lv](http://www.mod.gov.lv) un aicinot sabiedrības pārstāvjus rakstiski sniegt viedokli par Ministru kabineta noteikumu projektu tā izstrādes un saskaņošanas stadijā – nosūtot elektroniski uz e-pastu: Vita.Upeniece@mod.gov.lv |
| 3. | Sabiedrības līdzdalības rezultāti | Priekšlikumi noteiktajā laika periodā netika sniegti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Aizsardzības ministrija, Nacionālie bruņotie spēki, Latvijas Banka, Latvijas Republikas Saeimas Administrācija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija, netiek mainītas institūciju funkcijas, to struktūra un nav ietekmes uz institūciju cilvēkresursiem. |
| 3. | Cita informācija | Nav. |

*Anotācijas III, IV un V sadaļa – projekts šīs jomas neskar.*

Aizsardzības ministrs R.Bergmanis

Vīza: valsts sekretārs J.Garisons

29.06.2017. 14:21

2190

Vita Upeniece

Vita.Upeniece@mod.gov.lv; 67335077

Jānis Znotiņš

[Janis.Znotins@saeima.lv](mailto:Janis.Znotins@saeima.lv); 67087284